XJMVII SS IONEN FOR DE EUROPÆISKE FÆLLESSKABER 
K0M(92) 67 ende I i g udg. 
Bruxelles, den 28. februar 1992 
Forslag t i I 
RÅDETS FORORDNING (EØF) 
om indførelse af en endelig antidumpingtold på importen af 
garn af bomuld med oprindelse i Brasilien og Tyrkiet 
og om endelig opkrævning af den midlertidige told 
(forelagt af Kommissionen) 

- n -
BEGRUNDELSE 
1. Ved forordning (EØF) nr. 2818/91 indførte Kommissionen en mid­
lertidig antidumpingtold på importen af garn af bomuld med op­
rindelse i Brasilien, Egypten og Tyrkiet. 
2. Efter at være blevet underrettet om de vigtigste konklusioner 
af undersøgelserne tilkendegav de pågældende producenter/eks­
portører deres synspunkter skriftligt og blev hørt af Kommis­
sionen. 
3. Resultaterne af Kommissionens foreløbige undersøgelse ændre­
des om fornødent for at tage hensyn til disse synspunkter. 
Kommissionen foreslår derfor i overensstemmelse med artikel 
12 i Rådets forordning (EØF) nr. 2423/88 efter konsultationer 
i Det Rådgivende Udvalg, at der indføres en endelig antidum­
pingtold på importen af garn af bomuld med oprindelse i Brasi­
lien og Tyrkiet. 
4. Hvad angår importen af garn af bomuld med oprindelse i Egypten 
er det tanken ved en kommissionsafgøreise at afslutte procedu­
ren, eftersom de konstaterede dumpingmargener er ubetydelige. 
_ AQJ rVo -
Rådets forordning (EØF) nr. 
af 
om indførelse af en endelig antidumpingtold på importen af 
garn af bomuld med oprindelse i Brasilien og Tyrkiet 
og om endelig opkrævning af den midlertidige told 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske 
Økonomiske Fællesskab, 
under henvisning til Rådets forordning (EØF) nr. 2423/88 af 11. juli 
1 ) 1988 om beskyttelse mod dumpingimport eller subsidieret import fra 
lande, der ikke er medlemmer af Det Europæiske Økonomiske Fællesskab, 
særlig artikel 12, 
under henvisning til, at Kommissionen den 18. september 1991 rettede 
henvendelse til Associeringsrådet EØF-Tyrkiet i medfør af artikel 47, 
stk. 1, i tillægsprotokollen til aftalen om oprettelse af en associe-
2) ring mellem Det Europæiske Økonomiske Fællesskab og Tyrkiet , og at 
Associeringsrådet ikke inden for den frist, der er anført i artikel 
47, stk. 2, i nævnte protokol, har truffet nogen afgørelse i sagen, 
efter underretning af Associeringsrådet EØF-Tyrkiet i medfør af arti­
kel 47, stk. 2, i ovennævnte tillægsprotokol, 
under henvisning til forslag fra Kommissionen forelagt efter konsul­
tation i Det Rådgivende Udvalg, der er nedsat i henhold til oven­
nævnte forordning, og 
1) EFT nr. L 209 af 2.8.1988, s. 1. 
2) EFT nr. L 293 af 29.12.1972, s. 4 
- 2 -
ud fra følgende betragtninger: 
A. MIDLERTIDIGE FORANSTALTNINGER 
(1) Ved forordning (EØF) nr. 2818/91 af 23. september 1991 ind­
førte Kommissionen en midiertidig.antidumpingtold på importen 
til Fællesskabet af garn af bomuld med oprindelse i Brasilien, 
Egypten og Tyrkiet og afsluttede antidumpingproceduren for så 
vidt angår den pågældende vare med oprindelse i Indien og Thai­
land. Ved forordning (EØF) nr. 171/92 af 24. januar 19924) for­
længede Rådet gyldighedsperioden for denne told med højst to 
måneder. 
B. EFTERFØLGENDE PROCEDURE 
(2) Efter indførelsen af den midlertidige antidumpingtold fik de 
berørte parter, der anmodede herom, lejlighed til at blive hørt 
af Kommissionen. De tilkendegav endvidere skriftligt deres syns­
punkter vedrørende resultaterne af undersøgelsen. 
(3) Parterne blev underrettet om de vigtigste kendsgerninger og 
betragtninger, på grundlag af hvilke det \jar hensigten at anbe­
fale indførelse af endelig told og endelig opkrævning af de be­
løb, for hvilke der var stillet sikkerhed i form af midlertidig 
told. De indrømmedes endvidere en frist, inden for hvilken de 
kunne gøre indsigelse efter at have fået forelagt ovennævnte 
oplysninger. 
(4) Der blev taget hensyn til de mundtlige og skriftlige bemærk­
ninger, som parterne fremførte, og resultaterne af Kommissionens 
undersøgelse blev om fornødent ændret i overensstemmelse hermed. 
3) EFT nr. L 271 af 27.9.1991, s. 17 
4) EFT nr. L 183 af 25.1.1992, s. 33 
- 3 -
(5) Nogle producenter af bomuldsgarn i de pågældende eksportlande 
gav sig til kende og gjorde gældende, at de ikke havde ekspor­
teret bomuldsgarn til Fællesskabet i referenceperioden, men at 
de havde påbegyndt en sådan eksport sidenhen eller havde til 
hensigt at gøre det. Disse selskaber anmodede Kommissionen om 
at tage hensyn til deres særlige situation. 
(6) Som følge af procedurens komplicerede karakter og af de øvrige 
grunde, der er anført i betragtning 11 i Kommissionens forord­
ning (EØF) nr. 2818/91, kunne undersøgelsen ikke afsluttes in­
den for den frist, der er anført i artikel 7, stk. 9, litra a), 
i forordning (EØF) nr. 2423/88. 
C. DEN PÅGÆLDENDE VARE 
(7) Som led i den foreløbige undersøgelse (betragtning 4 - 6 i for­
ordning (EØF) nr. 2818/91) fastslog Kommissionen, at selv om 
der findes mange forskellige typer bomuldsgarn, som hovedsage­
lig er forskellige med hensyn til tykkelse, har de fysiske egen­
skaber, der ligger tæt op ad hinanden, og til fremstillingen 
anvendes der i det væsentlige samme teknologi og samme type ud­
styr. Desuden kan de pågældende bomuldsgarner i meget vid ud­
strækning erstatte hinanden i henseende til det endelige anven­
delsesformål. I det væsentlige har producenterne/eksportørerne 
ikke stillet spørgsmålstegn ved disse undersøgelsesresultater. 
Nogle af dem fremførte imidlertid igen den påstand, at visse 
særlige typer bomuldsgarn, som de eksporterede til Fællesskabet, 
var af en anden kvalitet end de varer, der fremstilledes og 
solgtes af EF-producenterne, og af de derfor ikke burde behand­
les som samme vare. 
(8) Efter igen at have undersøgt denne påstand fastslog Kommissionen, 
at kvalitetsforskellene ikke i væsentligt omfang berører de 
forskellige importerede bomuldsgarntypers fysiske egenskaber eller 
anvendelsesformål sammenholdt med de i Fællesskabet fremstillede 
typer. 
- 4 -
Rådet bekræfter derfor, at det bomuldsgarn, der fremstilles og 
sælges af den pågældende erhvervsgren i Fællesskabet, skal an­
ses for at være "samme vare", som defineret i forordning (EØF) 
nr. 2423/88, som både den vare, der fremstilles og sælges på 
hjemmemarkedet i hvert af de berørte eksportlande, og den vare, 
som fremstilles i og eksporteres til Fællesskabet fra de pågæl­
dende lande. 
(9) En brasiliansk producent/eksportør gjorde gældende, at det af 
ham eksporterede bomuldsgarn, som \/ar oplagt på koniske spoler, 
og som efter indførsel i Fællesskabet skulle undergå yderligere 
forarbejdning (såsom farvning), ikke burde anses for at være 
omfattet af denne procedure. 
Den pågældende producent/eksportør anførte, at medens der i 
klagen henvistes til garn af bomuld, ikke i detaiIsalgsoplæg-
ninger, var ovennævnte vare bestemt for salg i detailleddet 
til hjemmestrikning og var ikke egnet til industriel brug, dvs. 
til vævning eller strikning på industrimaskiner. Endvidere kun­
ne de maskiner, der anvendtes til fremstilling af denne særlige 
type bomuldsgarn,ikke uden kostbare ændringer anvendes til frem­
stilling af bomuldsgarn til industriel brug. 
Denne eksportør anmodede derfor om, at nævnte vare ikke blev 
omfattet af antidumpingtold. 
Efter at have rådført sig med et specialiseret institut for at 
fastslå det pågældende bomuldsgarns nøjagtige egenskaber og 
mulige anvendelsesformål fandt Kommissionen, at garnet faktisk 
er egnet til særlige industrielle anvendelsesformål, som regel­
mæssigt forefindes i Fællesskabet. Det konstateredes endvidere, 
at de maskiner, der anvendes til fremstilling af denne type bom­
uldsgarn, også kan anvendes til andre typer uden væsentlige 
udgifter til ændringer. Kommissionen er derfor af den opfattelse, 
at den pågældende vare falder inden for rammerne af den forelig­
gende procedure. Rådet bekræfter denne konklusion. 
5 -
D. ERHVERVSGREN I FÆLLESSKABET 
(10) Nogle producenter/eksportører gjorde gældende, at de EF-producenter, 
der var omfattet af Kommissionens undersøgelse, ikke fuldt ud var 
repræsentative for bomuldsgarnindustrien i Fællesskabet. 
I betragtning 7 i Kommissionens forordning (EØF) nr. 2818/91 rede­
gjorde Kommissionen for den metode, der benyttedes til undersøgelse 
af den pågældende erhvervsgren i Fællesskabet, og der blev givet en 
begrundelse for den valgte fremgangsmåde. Efter Kommissionens opfat­
telse sikrer udvælgelsen af producenterne på grundlag af størrelse 
og geografisk beliggenhed, at de pågældende selskaber er repræsen­
tative. 
Rådet bekræfter Kommissionens fremgangsmåde i så henseende. 
E. PRODUCENTER/EKSPORTØRER 
(11) For så vidt angår Kommissionens udvælgelse af eksportselskaberne 
med henblik på fastsættelse af den normale værdi, er der rejst føl­
gende indvendinger: 
- en samarbejdende tyrkisk producent/eksportør, der ikke var blevet 
udvalgt med henblik på kontrol, gjorde gældende, at den af Kom­
missionen benyttede metode ikke specielt følger af bestemmelserne 
i forordning (EØF) nr. 2423/88. Selskabet anmodede derfor om, at 
der blev foretaget en individuel undersøgelse af dets situation 
med henblik på fastlæggelse af dumpingmargenen; 
- nogU importører gjorde gældende, at de eksportselskaber, der ud­
valgtes med henblik på kontrol, ikke var fuldt repræsentative for 
de øvrige samarbejdende selskaber. 
- 6 -
(12) Kommissionen fastslår, at det hverken i forordning (EØF) nr. 
2423/88 eller i GATT's antidumpingkode foreskrives, at samtlige 
producenter/eksportører skal have deres forhold undersøgt med 
henblik på fastsættelse af den normale værdi. Kommissionen har 
følgelig i lighed med myndighederne i andre GATT-medlemsstater, 
som har undertegnet nævnte kode, i sager, som omfatter et stort 
antal eksportører, udvalgt en række selskaber, som tilsammen kan 
anses for repræsentative. I den foreliggende sag sikres en sådan 
repræsentativitet ved de udvælgelseskriterier, som Kommissionen 
har benyttet, jf. betragtning 8 i forordning (EØF) nr. 2818/91. 
Endvidere gav alle de nationale branchesammenslutninger, der 
optrådte på vegne af medlemsvirksomhederne, på forhånd deres 
tilslutning til den af Kommissionen benyttede metode, og dette 
gjaldt også den tyrkiske sammenslutning. 
Hvad angår den tyrkiske producents/eksportørs krav om, at hans 
situation blev taget op til individuel undersøgelse, erindrer 
Kommissionen om, at den forud for en række kontrolbesøg i Tyrkiet 
tilbød alle eksportører, der måtte ønske det, et sådan besøg, 
herunder også omhandlede eksportør, som imidlertid ikke anmodede 
herom på det pågældende tidspunkt. Nævnte krav blev endvidere 
forelagt for Kommissionen nogen tid efter vedtagelsen af de mid­
lertidige foranstaltninger og på et tidspunkt, hvor afslutningen 
af undersøgelsen ville være blevet unødigt forsinket, hvis Kom­
missionen skulle have aflagt et nyt kontrolbesøg hos denne ekspor­
tør. 
Rådet bekræfter under disse omstændigheder Kommissionens holdning 
- 7 
F. NORMAL VÆRDI 
(a) Generelt 
(13) Med henblik på den endelige fastlæggelse af de faktiske om­
stændigheder blev den normale værdi generelt fastsat på grund­
lag af samme metode, som benyttedes i den foreløbige antidum­
pingundersøgelse, idet der blev taget hensyn til nye kendsger­
ninger og argumenter fremført af parterne. 
(b) Brasilien 
(14) To af de brasilianske eksportører, som Kommissionen havde af­
lagt kontrolbesøg, gjorde gældende, at Kommissionen fejlagtigt 
havde taget hensyn til salg af bomuldsgarn på hjemmemarkedet 
i nogle måneder i 1989, som havde fundet sted med tab. Nævnte 
eksportører rejste indvendinger imod, at Kommissionen havde 
trukket omkostningerne ved ydelse af kredit til kunderne fra 
salgsprisen på hjemmemarkedet ved sammenligningen heraf 
med produktionsomkostningerne for bomuldsgarn, eftersom finan­
sieringsomkostningerne var indregnet i sidstnævnte. 
For at fastslå, om hjemmemarkedssalget fandt sted i normal han­
del, som defineret i artikel 2, stk. 3, litra a), i forordning 
(EØF) nr. 2423/88, måtte Kommissionen undersøge, om dette salg 
var fortjenstgivende. Med henblik herpå beregnedes produktions­
omkostningerne under hensyntagen til alle omkostningselementer, 
herunder omkostninger ved finansiering af produktionen. Det 
derved fremkomne beløb sammenlignedes derefter med salgspriserne 
p& hjemmemarkedet, ab fabrik. Da disse priser per definition 
ikke indbefatter kreditomkostninger, blev de beløb, der i de 
faktisk fakturerede priser vedrørte kredit, fratrukket. 
Rådet bekræfter, at denne beregningsmetode er korrekt. 
(15) For så vidt angår de ikke-samarbejdende brasilianske producen­
ter/eksportører, fandt Kommissionen, at samarbejdet med henblik 
på den foreløbige fastlæggelse af de faktiske forhold havde 
været så beskedent, at resultatet af undersøgelsen ikke kunne 
anses for repræsentativt. Den normale værdi blev derfor fast­
sat på grundlag af oplysninger vedrørende produktionsomkostnin­
gerne, som blev forelagt af den klagende erhvervsgren i Fælles­
skabet, plus en rimelig fortjenstmargen. 
De pågældende brasilianske producenter/eksportører gjorde ind­
sigelse herimod, idet de gjorde gældende, at fastsættelse af 
den normale værdi på grundlag af oplysninger i klagen kun 
kunne betragtes som en skønsmæssig ansættelse, og at beregningen 
burde baseres på mere neutrale oplysninger, der kunne indhentes 
fra uafhængige kilder, såsom offentliggjorte prislister, offi­
cielle importstatistikker osv. 
(16) Kommissionen har på baggrund af ovennævnte bemærkninger taget 
situationen op til ny overvejelse og er indforstået med at an­
vende oplysninger vedrørende visse omkostningsposter for brasi­
liansk bomuldsgarn, der er indeholdt i en specialiseret publika­
tion, som i det foreliggende tilfælde kan anses for at være en 
pålidelig kilde. 
Kommissionen beregnede således den normale værdi for de ikke-
samarbejdende brasilianske producenter/eksportører ved som 
råmaterialepriser og fortjeneste at anvende det vejede gennem­
snit af tallene for de samarbejdende selskaber, medens alle 
andre omkostninger er beregnet på grundlag af oplysningerne i 
ovennævnte publikation. 
(c) Egypten 
(17) Af de grunde, der er omhandlet i betragtning 13 (a) i forordning 
(EØF) nr. 2818/91, beregnede Kommissionen den normale værdi for 
egyptisk bomuldsgarn. Alle egyptiske eksportører anfægtede denne 
beregning og gjorde gældende, at den normale værdi burde være 
beregnet på grundlag af de faktiske salgspriser på hjemmemarkedet 
- 9 
De anførte endvidere, at hvis der skulle anvendes beregnede vær­
dier, måtte priserne på bomuld, som importeres fra tredjelande 
(faktureres i dollars), beregnes på grundlag af den særlige kurs, 
der var gældende for råbomuldstransaktioner i undersøgelsesperio­
den. 
Endelig påstod de egyptiske producenter/eksportører, at Kommis­
sionen fejlagtigt havde set bort fra visse omkostningsfaktorer, 
såsom spildprocenten i forbindelse med produktionsprocessen for 
bomuldsgarn og værdien af dette spild, når det senere udnyttedes. 
(18) Ud over ovenstående bemærkninger anfægtede en egyptisk producent/ 
eksportør resultaterne af undersøgelsen på stedet, idet det blev 
gjort gældende, at den pågældendes produktionsstruktur var meget 
lig andre egyptiske producenters/eksportørers, for hvilke der 
var fastsat en lavere dumpingmargen; det hævdedes endvidere, at 
produktionsomkostningerne var usædvanligt høje i 1989 og var 
faldet i de følgende år, og at eksportpriserne for egyptisk bom­
uldsgarn var steget siden 1989. 
(19) Hvad angår anvendelsen af en beregnet normal værdi for egyptisk 
bomuldsgarn, var de af de berørte parter fremførte argumenter 
de samme som i forbindelse med den foreløbige undersøgelse. 
Rådet bekræfter derfor, at Kommissionens approach som omhandlet 
i betragtning 13 i forordning (EØF) nr. 2818/91 er berettiget. 
(20) Med hensyn til den vekselkurs, der benyttedes ved beregningen 
af prisen på importeret bomuldsgarn, fandt Kommissionen de egyp­
tiske producenters/eksportørers krav berettiget. Der blev følge­
lig foretaget en ny beregning af nævnte pris, og denne ændring 
førte til en nedsættelse af den normale værdi. 
- 10 -
(21) For så vidt angår produktionsomkostningerne for egyptisk bom-
uldsgarn, gennemgik Kommissionen på ny beregningerne og fore­
tog de nødvendige justeringer for i fornødent omfang at tage 
hensyn til de krav, der vedrørte værdien af nævnte spild. Disse 
ændringer førte også til en nedsættelse af den normale værdi. 
(22) De indvendinger, der er omhandlet i betragtning 18, finder 
Kommissionen ubegrundede, eftersom forskellene i de normale vær­
dier forklares ved forskelle i produktionsomkostningerne, som 
er konstateret som led i undersøgelsen. Endvidere kan der ikke 
ved fastlæggelse af dumpingmargenen tages hensyn til faktorer, 
der vedrører en periode uden for undersøgelsesperioden. Rådet 
bekræfter denne konklusion. 
(d) Tyrkiet 
(22) To tyrkiske producenter/eksportører påstod, at der var fejl i 
beregningen af produktionsomkostningerne og fastsættelsen af 
fortjenesten. Det konstateredes, at disse påstande var berettige­
de, og de normale værdier blev justeret i overensstemmelse hermed, 
(e) Klagerne 
(24) Klagerne anfægtede resultaterne af Kommissionens foreløbige un­
dersøgelse vedrørende den normale værdi. De gjorde navnlig gæl­
dende, at Kommissionen i alle tilfælde burde have beregnet 
den normale værdi. I de tilfælde, hvor der fastsattes beregnede 
værdier, stillede de endvidere spørgsmålstegn ved resultaterne 
af Kommissionens beregninger på grundlag af tal hidrørende fra 
specialiserede publikationer. 
11 -
Kommissionen kan ikke godtage disse bemærkninger. Den normale 
værdi kan således alene fastsættes på grundlag af den beregnede 
værdi, når de betingelser, der er fastsat i artikel 2, stk. 3, 
Litra b), i forordning (EØF) nr. 2423/88 er opfyldt. Denne regel 
er fulgt i den foreliggende procedure. Endvidere er den normale 
værdi fastsat på grundlag af omkostningstal, der er efterprøvet 
som led i undersøgelsen, og disse tal må have forrang for op­
lysninger, der ikke har været genstand for en tilsvarende efter­
prøvning. 
Rådet bekræfter Kommissionens synspunkter vedrørende dette spørgs-
mal. 
G. EKSPORTPRIS 
(a) Generelt 
(25) Med undtagelse af punkt (b) nedenfor har ingen af parterne rejst 
væsentlige indvendinger vedrørende den foreløbige fastlæggelse 
af eksportpriserne. Rådet bekræfter derfor resultaterne af den 
foreløbige undersøgelse. 
(b) Brasilien 
(26) De brasilianske eksportører fastholdt det krav, der er omhandlet 
i betragtning 17 i forordning (EØF) nr. 2818/91. De gjorde fort­
sat gældende, at anvendelsen af den officielle vekselkurs på 
1 Novo Cruzado = 1 US $ i første kvartal af 1989 havde presset 
eksportpriserne nedad med den virkning, at der kunstigt skab­
tes en situation med dumping, eftersom inflationen samtidigt 
resulterede i fortsat stigende priser på det brasilianske marked. 
(27) De brasilianske myndigheder støttede denne holdning og bekræftede, 
at vekselkursen mellem Novo Cruzado og US $ var fastfrosset i 
første kvartal af 1989 af hensyn til den indenlandske økonomiske 
poli ti k. 
- 12 -
De brasilianske myndigheder gav udtryk for det synspunkt, at 
som følge af den usædvanlige situation ville anvendelsen af de 
officielle vekselkurser, der var gældende i den pågældende pe­
riode, hindre en rimelig sammenligning mellem den normale værdi 
og eksportprisen. De anmodede om,.at vekselkursen blev justeret 
for i fuldt omfang at afspejle den faktiske nedskrivning af 
Novo Cruzado i 1989 i overensstemmelse med inflationen i Brasi­
lien. 
(28) De kompetente myndigheders fastsættelse af vekselkursen for 
et tredjelands valuta er en beslutning, som det ikke tilkommer 
Fællesskabets institutioner at vurdere som led i en antidumping­
procedure. Det er derfor Kommissionens faste praksis, som er 
bekræftet af Domstolens retspraksis, at anvende den officielle 
vekselkurs, der gælder for internationale forretningstransaktio­
ner. En justering af denne vekselkurs med henblik på dumping-
beregninger ville være ukorrekt og i modstrid med princippet 
om neutralitet i henseende til valutaaspekterne af en antidum­
pingsag. 
Rådet bekræfter denne holdning og finder følgelig, at påstanden 
ikke kan godtages. 
H. SAMMENLIGNING 
(29 De berørte parter fremførte ingen nye argumenter vedrørende den 
metode, som Kommissionen benyttede ved sammenligningen mellem 
den normale værdi og eksportprisen, jf. beskrivelsen heraf i 
betragtning 18 - 20 i Kommissionens forordning (EØF) nr. 2818/91 
Rådet bekræfter derfor denne metode. 
- 13 -
I. DUMPINGMARGEN 
(a) Samarbejdende producenter/eksportører 
(30) Ved sammenligningen af de normale værdier for bomuldsgarn solgt 
på hjemmemarkedet af de samarbejdende producenter/eksportører 
med disses eksportpriser ved salg til Fællesskabet fremgår 
det af den endelige fastlæggelse af de faktiske omstændigheder, 
at der finder dumping sted for så vidt angår bomuldsgarn med 
oprindelse i Brasilien, Egypten og Tyrkiet. For 
de samarbejdende producenter/eksportører, som Kommissionen aflag­
de kontrolbesøg, blev der fastsat individuelle dumpingmargener 
på grundlag af forskellen mellem den normale værdi og eksport­
prisen ved salg til Fællesskabet. 
For de samarbejdende producenter/eksportører, som Kommissionen 
ikke aflagde kontrolbesøg, blev dumpingmargenerne fastsat på 
grundlag af den metode, der er beskrevet i betragtning 8 i for­
ordning (EØF) nr. 2818/91. 
(31) Dumpingmargenerne var forskellige alt efter de pågældende eks­
portører og udgjorde udtrykt i procent af den samlede cif-
værdi for omhandlede vare følgende: 
- (i) Brasilien 
Fåbrica de Rendas Arp SA 7,0% 
Fiaç'ab e Tecelagem Kanebo do Brasil 15,8% 
Nisshinbo do Brasil Indûstria Têxtil Ltda 12,1% 
Det vejede gennemsnit af de konstaterede dumpingmargener 
for ovenstående selskaber er 12,9%. 
- 14 -
- (ii) Egypten 
Misr El Amria Spinning & Weaving Co. 0.4% 
Misr Iran Textile Co "Miratex" 0.1% 
Misr Shebin El Kom For Spinning 
& Weaving (Shebintex) 0.1% 
Unirab Spinning & Weaving Co. 0.0% 
Det vejede gennemsnit af de konstaterede dumpingmar­
gener for ovenstående selskaber er 0,1%. Disse margener 
ligger på et så lavt niveau, at de må anses for ubety­
delige. 
• (i i i) Tyrkiet 
Yalova Elyaf ve Iplik Sanayii ve 
Ticaret AS 5.6% 
Ceytas (Ceyhan Tekstil Sanayii AS) 12.1% 
Y i das 4.9% 
Birko (Birlesik Koyunlulular Mensucat 
Tic ve San AS) 7.7% 
Taris (Tarim Satis Kooperatifler i 
BirI i Ker i) 8.6% 
- 15 
Sbktas Pamuk ve Tarim Urunerini Degeriendirme 
Ticaret ve Sanayii As 9,5% 
Det vejede gennemsnit af de konstaterede dumpingmargener for 
ovenstående selskaber er 9,0%. 
(b) Ikke-samarbejdende producenter/eksportører 
(32) Som led i den foreløbige undersøgelse vedrørende de brasilianske 
producenter/eksportører, som hverken besvarede Kommissionens 
spørgeskema eller på anden måde gav sig til kende, blev dumping­
margenerne fastlagt på grundlag af de foreliggende oplysninger 
i overensstemmelse med artikel 7, stk. 7, litra b), i forordning 
(EØF) nr. 2423/88. 
Kommissionen fandt, at den højeste dumpingmargen, der var fast­
lagt, burde anvendes for de ikke-samarbejdende producenter/eks­
portører i Tyrkiet. 
Rådet bekræfter dette synspunkt, eftersom der ikke er fremlagt 
nye oplysninger, hvoraf det fremgår, at dumpingmargenen for de 
ikke-samarbejdende producenter/eksportører faktisk var lavere 
end den højeste margen, der konstateredes for et samarbejdende 
selskab. 
(33) For de brasilianske ikke-samarbejdende producenter/eksportører 
udgør dumpingmargenen på grundlag af den fornyede beregning af 
den normale værdi, som beskrevet i betragtning 16, 16,6%. 
16 -
(34) Rådet har også undersøgt situationen med hensyn til producenter 
af bomuldsgarn i de pågældende eksportlande, som ikke eksporte­
rede bomuldsgarn til Fællesskabet i referenceperioden, men som 
siden har påbegyndt en sådan eksport eller har til hensigt at gøre 
det (såkaldte "nytilkomne"). Rådet tager til efterretning, at Kom­
missionen er rede til umiddelbart at indlede en fornyet undersøgel­
se for eksportører, som forelægger tilstrækkelig dokumentation for 
Kommissionen for, at de ikke eksporterede bomuldsgarn til Fælles­
skabet i referenceperioden, at de først påbegyndte en sådan eks­
port efter nævnte periode eller er fast besluttet på at gøre det, 
og at de ikke er forretningsmæssigt forbundet med eller associe­
ret med nogen af de eksportører, der er omfattet af antidumping­
tolden. 
J. SKADE 
(a) Kumulering 
(35) På grundlag af den foreløbige undersøgelse konkluderede Kommis­
sionen, at virkningerne af dumpingimporten fra Brasilien, Egyp­
ten og Tyrkiet måtte vurderes under ét. En række eksportører og 
importører gjorde indsigelse mod denne konklusion. 
(36) Kommissionen anfører, at resultaterne af den foreløbige under­
søgelse var baseret på fællesskabsinstitutionernes normale prak­
sis, ifølge hvilken importen fra flere lande kumuleres, når de 
importerede varer konkurrerer med hinanden og med samme vare 
fremstillet af den pågældende erhvervsgren i Fællesskabet, og 
når dumpingimporten som sådan ikke er ubetydelig. 
Rådet finder, at disse betingelser er opfyldt i den foreliggende 
sag for så vidt angår importen fra Brasilien og Tyrkiet, medens 
importen fra Egypten, for hvilken der ikke endeligt er konstate­
ret nogen væsentlig dumpingmargen, ikke bør tages i betragtning 
ved fastlæggelse af den forvoldte skade. 
- 17 -
(37) De brasilianske eksportører gjorde gældende, at deres eksport 
ikke burde kumuleres med eksporten fra andre lande, eftersom 
den eksporterede mængde i 1989 afveg fra den, der indgik i Kom­
missionens foreløbige undersøgelse, og der var tale om en så 
beskeden mængde, at den måtte anses for ubetydelig. I den for­
bindelse forelagde de for Kommissionen officielle brasilianske 
statistikker over eksporten af bomuldsgarn til EØF, som udviste 
en samlet eksporteret mængde, som faktisk var lavere end den 
af Eurostat anførte. 
(38) Kommissionen har igen undersøgt dette spørgsmål og bekræfter 
nøjagtigheden af de benyttede data, som svarer til Eurostat-
tal lene. 
Rådet tilslutter sig denne holdning. 
(39) De brasilianske eksportører gjorde endvidere gældende, at deres 
markedsandel i 1989 var lavere end den, Kommissionen havde taget 
i betragtning i den foreløbige undersøgelse. De anførte, at på 
grundlag af et samlet forbrug i Fællesskabet på 1 728 571 tons 
bomuldsgarn i 1989, oversteg den brasilianske markedsandel ikke 
1,55%. 
Kommissionen fastslår, at det samlede forbrug i Fællesskabet som 
anført i betragtning 28 i forordning (EØF) nr. 2818/91 udgjorde 
1 184 000 tons. Under disse omstændigheder svarede dumpingimpor­
ten fra Brasilien i 1989 til en markedsandel på 2,25%, som ikke 
kan anses for ubetydelig. 
(40) Rådet bekræfter ovenstående undersøgelsesresultater og konklude-
.er derfor, at virkningerne af importen fra Brasilien og Tyrkiet 
skal vurderes under ét. 
- 1 
(41) I henhold til konklusionen i betragtning 36 er det ved den ende­
lige fastlæggelse af dumpingimportens omfang og markedsandel eks­
porten fra Brasilien og Tyrkiet, der skal tages i betragtning. 
I perioden fra 1986 til 1989 udgjorde dumpingimporten fra disse 
to lande henholdsvis ca. 111 305 tons i 1986, 120 682 tons i 1987, 
117 824 tons i 1988 og 104 130 tons i 1989. Set under ét udgjorde 
de brasilianske og tyrkiske eksportørers markedsandel 9,6% i 1986, 
9,3% i 1987, 9,8% i 1988 og 8,7% i 1989. 
Rådet bekræfter disse undersøgelsesresultater. 
(c) Prisunderbud på dumpingimporten 
(42) Da de berørte parter ikke har fremført nogen bemærkninger, be­
kræfter Rådet Kommissionens undersøgelsesresultater og konklusi­
oner som omhandlet i betragtning 31 og 32 i Kommissionens for­
ordning (EØF) nr. 2818/91. 
(d) Andre relevante økonomiske faktorer 
(43) Kommissionen fastslog som resultat af den foreløbige undersøgelse 
(betragtning 33 - 40 i forordning (EØF) nr. 2818/91), at den på­
gældende erhvervsgren i Fællesskabet havde lidt væsentlig skade, 
hvilket navnlig kom til udtryk i en markant nedgang i salgspri­
serne, finansielle tab, især i 1988 og 1989, manglende afkast af 
den investerede kapital, lukning af et stort antal' fabrikker og 
en betydelig nedgang i beskæftigelsen. 
(44) Der blev ikke fremlagt nye oplysninger for Kommissionen vedrøren­
de fastlæggelsen af den forvoldte skade, men de berørte eksportø­
rer gjorde gældende, at visse relevante faktorer med relation 
til den pågældende erhvervsgren i Fællesskabet, såsom udviklingen 
i dens produktion oy markedsandel, viste, at denne erhvervsgren 
ikke blev påført væsentlig skade. Producenterne/eksportørerne 
påpegede, at de af undersøgelsen omfattede fællesskabsproducenter 
i perioden fra 1986 til 1989 øgede deres produktion med 5% og 
deres markedsandel fra 19,5 til 20,5%, medens kapacitetsudnyttel­
sen forblev uændret. Endvidere investerede de i løbet af blot to 
år 542 mio. ECU. 
- 19 
(45) Kommissionen fastslår, at de relevante økonomiske faktorer til 
fastlæggelse af skaden som foreskrevet i forordning (EØF) nr. 
2423/88 ikke må vurderes særskilt, idet en enkelt eller flere 
af dem ikke nødvendigvis er udslagsgivende for afgørelsen. Ved 
undersøgelsen af disse faktorer erkender Kommissionen, at talle­
ne vedrørende udviklingen i EF-producenternes produktion og mar­
kedsandel i det væsentlige ikke var negative i perioden fra 1986 
til 1989. Disse tal skal imidlertid analyseres i snæver sammen­
hæng med tallene vedrørende andre væsentlige faktorer, såsom 
rentabilitet, investeringer, fabrikslukninger, beskæftigelse 
osv. 
Som anført i Kommissionens forordning (EØF) nr. 2818/91 faldt 
fællesskabsproducenternes priser på bomuldsgarn fra 3,47 ECU pr. kg 
i 1986 til 3,12 ECU pr. kg i 1989. I samme periode mindskedes 
rentabiliteten med 14 procentpoint. Navnlig i 1989 registreredes 
der tab på indtil 5,7%, og af samtlige de af undersøgelsen omfat­
tede fællesskabsproducenter opnåede kun fire fortjeneste. 
Denne situation havde betydelige negative følgevirkninger, især 
i form af tabte arbejdspladser og fabrikslukninger. Alene i de 
undersøgte fællesskabsvirksomheder faldt antallet af arbejdsplad­
ser i perioden fra 1988 til 1989 med 2 149. Betragtes situationen 
for hele den pågældende erhvervsgren i Fællesskabet, fremgår det 
af oplysninger, som Kommissionen er i besiddelse af, at alene i 1989 
lukkede 29 bomuldsspinderier definitivt med et deraf føl­
gende tab af 7 263 arbejdspladser. 
(e) Konklusion vedrørende skade 
(46) Pa baggrund af ovenstående konkluderer Rådet, at den pågældende 
erhvervsgren i Fællesskabet blev påført væsentlig skade som 
omhandlet i artikel 4, stk. 1, i forordning (EØF) nr. 2423/88. 
- 20 -
K. ÅRSAGEN TIL SKADE 
(a) Generelt 
(47) På grundlag af resultaterne af den foreløbige undersøgelse fast­
slog Kommissionen, at der ikke forelå andre faktorer, som fOr-
voldte væsentlig skade for EF-erhvervsgrenen, end dumpingimporten 
fra Brasilien, Egypten og Tyrkiet. Denne konklusion var hovedsa­
gelig baseret på det forhold, at forringelsen af rentabiliteten 
og de øvrige negative økonomiske omstændigheder var faldet sam­
men med de fortsatte prisfald og prisunderbud på EF-markedet, 
som kunne tilskrives dumpingimporten. 
De pågældende eksportører gjorde indsigelse herimod, idet de på­
stod, at EF-erhvervsgrenens vanskeligheder kunne tilskrives andre 
faktorer end den pågældende import af bomuldsgarn. De gjorde gæl­
dende, at Kommissionen havde undladt at tage følgende i betragt­
ning: 
EF-erhvervsgrenen havde truffet forkerte forretningsmæssige 
og finansielle beslutninger ved i høj grad at investere i 
automatiserede spinderier og koncentrere sig om den såkaldte 
open end-teknologi i stedet for at fastholde ring spun-teknologien 
Disse investeringer har endvidere haft til følge, at mange 
manuelle arbejdsopgaver blev overflødige. 
En del af EF-producenterne havde frivilligt trukket sig ud 
af EF-bomuldsmarkedet, fordi de koncentrerede deres produk-
tionsbestræbelser om fremstillingen af viscose og andre blan-
dingsgarner. 
EF-producenternes omkostninger var steget i perioden fra 1986 
til 1989 pa grund af en betydelig stigning i rentesatserne. 
Nogle af EF-erhvervsgrenens vanskeligheder kunne tilskrives 
interne faktorer, såsom den øgede konkurrence mellem EF-pro­
ducenterne som led i gennemførelsen af det indre marked. 
- 21 -
(48) Kommissionen finder, at de fleste af de argumenter, der er 
anført i betragtning 47, allerede er besvaret i forordningen 
om indførelse af midlertidig told. Den erkender som anført 
i betragtning 37 i forordning (EØF) nr. 2818/91, at EF-erhvervs-
grenen foretog betydelige investeringer til modernisering af 
fabriksanlæg og udstyr, men dette havde den fornuftige begrun­
delse, at producenterne ønskede at forblive blandt de tekno­
logisk højst udviklede spinderier i verden for at fastholde 
konkurrencedygtigheden. 
Hvad angår endvidere investeringerne i den såkaldte open end-
teknologi fremgik det af en sammenligning for perioden fra 
1980 til 1989, at EF-producenternes investeringer i denne 
sektor var lavere end investeringerne i de nordamerikanske 
spinderier. 
Ser man således på opstillingen af nye maskiner, var der for 
hver 100 nye spindeler 49 nye rotorer i Nordamerika og kun 
21 i Fællesskabet. Dette viser klart, at EF-erhvervsgrenens 
investeringer i denne sektor ikke var unormalt høj i den be­
tragtede periode. 
Kommissionen noterer sig endvidere, at EF-producenternes be­
tydelige investeringer i omstrukturering netop viser, at de 
har til hensigt at forblive konkurrencedygtige på hele mar­
kedet for bomuldsgarn, fremfor delvis at trække sig ud af 
dette marked eller koncentrere sig om produktionen af speciel­
le typer af bomuldsgarn. 
For så vidt angår rentesatserne i produktionssektoren for bom­
uldsgarn konstaterede Kommissionen, at der i EF i perioden fra 
1987 til 1989 var tale om en stigning på blot 0,5%, hvilket 
ikke kan anses for at være et grundlag for unormalt store stig­
ninger i EF-erhvervsgrenens omkostninger. 
- 22 -
Som anført i betragtning 43 i forordning (EØF) nr. 2818/91 
er Kommissionen opmærksom på, at tabet af arbejdspladser i 
nogen grad kan tilskrives investeringerne i højteknologi, 
hvorved manuelle arbejdsopgaver blev overflødige. Desuden 
kan Kommissionen ikke udelukke, at den interne konkurrence 
mellem spinderierne i Fællesskabet kan have haft negative 
virkninger for nogle af dem. Disse faktorer udelukker imid­
lertid ikke, at dumpingimporten ganske klart var ødelæggende 
for EF-producenternes situation, hovedsagelig som følge af 
de meget lave priser. 
(b) Virkningerne af kvantitative restriktioner 
(49) Eksportørerne gjorde gældende, at de gældende bilaterale 
aftaler med de berørte lande, hvorved der er fastsat kvanti­
tative restriktioner for importen af bomuldsgarn, havde til 
følge, at den pågældende import ikke kan have forvoldt skade 
for EF-erhvervsgrenen. 
Kommissionen gentager i den forbindelse de betragtninger, 
der fremgår af betragtning 45 i forordning (EØF) nr. 2818/91. 
Kvantitative restriktioner anvendes således til at beskytte 
EF-erhvervsgrenen mod import af uforholdsmæssigt store mæng­
der, men hindrer ikke, at der kan forvoldes skade som følge 
af uretmæssig handelspraksis, såsom dumpingimport til meget 
lave priser. 
(50) Endvidere har de tyrkiske eksportører gjort gældende, at 
deres eksport af bomuldsgarn til Fællesskabet ud over de 
kvantitative restriktioner var omfattet af en ordning med 
mindstepriser, som anvendtes indtil 1988, og at det heraf 
fulgte, at der som følge af den samlede virkning af denne 
ordning og de kvantitative restriktioner ikke kunne være 
tale om, at den tyrkiske eksport havde forvoldt skade, i det 
mindste indtil 1988. 
Dette argument kan ikke godtages, eftersom ovennævnte prisord­
ning suspenderedes i 1988 på Kommissionens anmodning, fordi 
den var ineffektiv og let kunne omgås. 
- 23 -
(c) Andre faktorers indvirkning 
(51) Kommissionen undersøgte, om dens konklusioner vedrørende spørgs­
målet om årsagen til den forvoldte skade, som omhandlet i for­
ordning (EØF) nr. 2818/91, kunne opretholdes i betragtning af 
at det konstateredes, at dumpingmargenerne for importen af bom-
uldsgarn fra Egypten var ubetydelige, og at denne import derfor 
måtte holdes uden for rammerne af denne procedure. 
Under hensyntagen til de brasilianske og tyrkiske eksportørers 
betydelige markedsandel i Fællesskabet og den betydelige mar­
gen, hvormed EF-producenternes priser underbydes, finder Kommis­
sionen, at dumpingimporten fra Brasilien og Tyrkiet særskilt 
betragtet må anses for at have forvoldt væsentlig skade for den 
pågældende erhvervsgren i Fællesskabet. 
Rådet bekræfter denne konklusion. 
L. FÆLLESSKABETS INTERESSER 
(52) Som led i den foreløbige undersøgelse undersøgte og afvejede 
Kommissionen EF-erhvervsgrenens interesser mod andre parters 
interesser, såsom importørerne af bomuldsgarn, de endelige 
brugere osv. Af de grunde, der er anført i betragtning 42 - 49 
i forordning (EØF) nr. 2818/91, konkluderede Kommissionen, at 
det af hensyn til beskyttelsen af Fællesskabets interesser alt 
i alt var påkrævet at yde EF-erhvervsgrenen beskyttelse mod 
illoyal konkurrence fra dumpingimporten. 
(53) Efter indførelsen af de midlertidige foranstaltninger modtog 
Kommissionen bemærkninger fra en række importører i Fællesska­
bet og navnlig fra brugere af bomuldsgarn. Det blev i de frem­
lagte bemærkninger gjort gældende, at en forhøjelse af import­
priserne på bomuldsgarn fra de berørte lande som følge af ind­
førelsen af antidumpingtold ville have negative virkninger 
for deres forretningsvirksomhed. 
24 -
Bomuldsvæverierne gjorde navnlig gældende, at en forhøjelse af 
prisen på deres råmateriale ville forringe deres konkurrence­
evne over for væverier i tredjelande og ville medføre en forøgel­
se af eksporten af konfektionerede tekstilvarer til Fællesskabet. 
Det anførtes, at resultatet kunne blive tab af arbejdspladser og 
lukning af fabriksanlæg i Fællesskabets væveindustri, især blandt 
væverier, som ikke er integreret med spinderivirksomhed. Nogle 
væverier gjorde gældende, at det var vanskeligt at skaffe bomulds-
garn fra et bestemt område i Fællesskabet, fordi spinderi indu­
strien i det pågældende område allerede var skåret så meget ned, 
at situationen ikke kunne genoprettes. 
Andre anførte, at det ville have været mere logisk, hvis Fællesska­
bet, når det skred ind over for import til urimeligt lave priser, 
havde sigtet mod en senere etape i produktionsprocessen, hvor der 
var tale om færdigforarbejdede beklædningsgenstande og vævede 
stoffer. 
(54) Eftersom hovedformålet med antidumpingtold er at afhjælpe skade, 
som dumpingimporten påfører en erhvervsgren i Fællesskabet, såle­
des at der genskabes en situation med åbne og redelige konkurren­
cevilkår på fællesskabsmarkedet for den pågældende vare, skulle 
der normalt blive tale om højere priser på bomuldsgarn som følge 
af indførelsen af antidumpingtold på dumpingimporten. Hvad angår 
de endelige brugere af bomuldsgarn, finder Kommissionen, at en 
fordel i form af lave priser ikke kan berettige uredelig handels­
praksis, som er ødelæggende for Fællesskabets producenter af denne 
vare, og at importørerne ikke har nogen hævdvunden ret til at op­
retholde en sådan fordel. 
(55) Med hensyn til de påståede vanskeligheder med at skaffe bomulds­
garn i bestemte områder i Fællesskabet, ser Rådet ikke nogen 
grund til, at indkøbsmulighederne skulle være begrænset til et be­
stemt område i det indre marked. Tages Fællesskabets spindeindu­
stri som helhed, må det anses for ubegrundet, forudsat at 
der træffes foranstaltninger mod import til urimeligt lave pri­
ser, at pasta, at situationen i denne industri ikke kan genop­
rettes. 
- 25 -
(56) Rådet fastslår endvidere, at hvis der ikke træffes foranstalt­
ninger i form af endelig antidumpingtold, vil antallet af 
bomuldsgarnspinderier fortsat falde i Fællesskabet med deraf 
følgende yderligere tab af arbejdspladser. Udviklingstendenser­
ne for fabrikslukninger som følge af dumpingimport peger fak­
tisk i retning af, at den pågældende erhvervsgrens fortsatte 
beståen vil være bragt i fare, hvis der ikke indføres foranstalt­
ninger. Fra 1989 til slutningen af 1991 måtte 87 produktions­
enheder for bomuldsgarn i Fællesskabet, heraf tre af de af under­
søgelsen omfattede EF-producenter, indstille produktionen med 
et deraf følgende tab af 17 423 arbejdspladser. Dette tal ind­
befatter ikke nedgangen i antallet af arbejdspladser som følge 
af omstruktureringen af selskaber, der fortsat udøver virksom­
hed. 
Den Europæiske Faglige Komité for Tekstiler, Beklædning og 
Læder, som repræsenterer Fællesskabets arbejdstagere i disse 
erhvervssektorer, gav udtryk for tilsvarende synspunkter. 
(57) Rådet fastslår endvidere, at Eurocoton og nævnte Europæiske Faglige 
Komité for Tekstiler,, Beklædning og Læder repræsenterer producenter og 
arbejdstagere i både spinde- og væveindustrien i Fællesskabet. 
Det kan antages, at disse to organisationer, som stærkt støtter 
indførelsen af endelig antidumpingtold, omhyggeligt har afvejet 
alle medlemmernes interesser, herunder væveriernes. 
Såfremt dumpingimportens skadelige virkninger afhjælpes, skul le 
Fællesskabets spindeindustri være fuldt ud konkurrencedygtig, 
ikke mindst fordi den har foretaget betydelige investeringer i 
tekno1 Dgi, som skulle sætte den i stand til at konkurrere med 
lande med lave arbejdskraftomkostninger og tilpasse sig markeds­
vilkårene i Fællesskabet. 
(58) Der blev ikke fremsat bemærkninger ,if forbrugere i Fællesskabet 
af varer fremstillet af bomuldsgarn. Rådet er af den opfattelse, 
at forbrugerne på mellemlang sigt vil drage fordel af en situ­
ation med redelige konkurrencevilkår, hvor antallet af leveran­
dører af bomuldsgarn ikke mindskes på grund af uredelig handels-
praksi s. 
- 26 -
(59) På baggrund af ovenstående bekræfter Rådet resultaterne af Kom­
missionens undersøgelse, ifølge hvilken det er i Fællesskabets 
interesse at indføre antidumpingforanstaltninger for at afhjælpe 
de skadelige virkninger af importen af bomuldsgarn med oprindel­
se i Brasilien og Tyrkiet. 
M. TILSAGN 
Efter at være blevet underrettet om de vigtigste kendsgerninger og 
betragtninger, på grundlag af hvilke det var hensigten at anbefale 
indførelse af en endelig told, afgav både de tyrkiske og brasilian­
ske myndigheder på vegne af de berørte eksportører en form for til­
sagn. 
For Tyrkiets vedkommende svarede dette tilsagn ikke til bestemmelser­
ne i artikel 10 i forordning (EØF) nr. 2423/88, navnlig hvad angår 
muligheden for at indføre told i tilfælde af misligholdelse eller 
tilbagetrækning som omhandlet i artikel 10, stk. 6, i forordning 
(EØF) nr. 2423/88. Kommissionen vurderer endvidere, at det ikke 
vil være praktisk muligt at sikre en effektiv overvågning af, at 
de pågældende virksomheder overholder et sådant tilsagn. 
For så vidt angår det brasilianske tilsagn, som omfatter frivillige 
kvantitative eksportrestriktioner, fandt Kommissionen det ikke godt­
gjort, at en godtagelse heraf ville afhjælpe dumpingimportens ska­
delige virkninger. 
Rådet tager til efterretning, at begge disse tilsagn er blevet 
afvist af de anførte grunde og efter konsultationer. 
N. TOLDSATS 
(60) Den midlertidige antidumpingtold indførtes med en sats svarende 
til de fastlagte dumpingmargener med undtagelse af én brasiliansk 
eksportør, for hvilken tolden fastsattes til en sats, som ansås 
for tilstrækkelig til at afhjælpe den forvoldte skade. På grund­
lag af resultaterne af den endelige undersøgelse er denne situa­
tion uændret. 
27 -
0. OPKRÆVNING AF DEN MIDLERTIDIGE TOLD 
(61) I betragtning af de dumpingmargener, der er fastlagt, og den 
væsentlige skade, der er påført den pågældende erhvervsgren i 
Fællesskabet, finder Rådet, at det er nødvendigt, at de beløb, 
for hvilke der er stillet sikkerhed i form af midlertidig anti­
dumpingtold, med undtagelse af tolden på importen af egyptisk 
bomuldsgarn, opkræves endeligt i et omfang svarende til 
den endelige told, der indføres -
UDSTEDT FØLGENDE FORORDNING: 
Artikel 1 
(1) Der indføres en endelig antidumpingtold på importen af garn af 
bomuld henhørende under KN-kode $205 11 00 til 5205 45 90 og 
5206 11 00 til 5206 45 90 og med oprindelse i Brasilien og 
Tyrkiet. 
(2) Tolden, som beregnes af nettoprisen, frit Fællesskabets grænse, 
ufortoldet, fastsættes til: 
(a) 16,6% for garn af bomuld med oprindelse i Brasilien, 
TARIC-tillægskode 8551, med undtagelse af importen af 
garn af bomuld, der fremstilles af følgende selskaber, 
for hvilke tolden fastsættes til nedenanførte satser: 
Toldsats TARIC-ti Hægs-
kode 
Fàbrica de Rendas Arp. SA 7,0% 8552 
Nisshinbo do Brasil Inddstria 
Téxtil Ltda 
Fiacâb e Tecelagem Kanebo 
do Brasil 
Filobel SA Indûstrias Téxtels 
do Brasi l 
Toyobo do Brasi l Inddstria 
Téxtil Ltda 12,1% 
11,2% 
12,9% 
12,9% 8553 
8554 
8555 
8555 
28 -
Industria Têxtil Tsuzuki Ltd 
SA Têxtil Nova Odessa 
Cotonificio de Sao Bernardo 
Companhia Brasileira 
de Fiaçào 12,9% 8555 
12,9% 8555 
12,9% 8555 
12,9% 8555 
(b) 12,1% for garn af bomuld med oprindelse i Tyrkiet, TARIC-
tillægskode 8562, med undtagelse af importen af garn af 
bomuld, der fremstilles af følgende selskaber, for hvilke 
tolden fastsættes til nedenanførte satser: 
Toldsats TARIC-
tillægskode 
Birko (Birlesik Koyunlulular 
Mensucat Tic ve San AS) 
Ceytas (Ceyhan Tekstil 
Sanayii AS) 
Soktas Pamuk ve Tarim Urunerini 
Degerlendirme Ticaret ve 
Sanayii AS 
Taris (Tarim Satis 
Kooperatifleri Birli keri) 7,7% 
12,1% 
9,5% 
8,6% 8563 
8564 
8565 
8566 
29 -
Yalova Elyaf ve Iplik Sanayil ve 
Ti caret AS 5.6% 8567 
Y i das 4.9% 8568 
Sonnez Pamuklu Sanayil AS 9.0% 8569 
Cukurova Sanayil isletmeleri 
TAS 9.0% 8569 
Akip Tekst i I 9.0% 8569 
Karsu (Tekstil Sanay ve 
Tic AS) 9.0% 8569 
Trakya Iplik Sanayi i AS 9.0% 8569 
Bi sas Bursaiplik Sanayi i AS 9.0% 8569 
Meptas Manisal i Errensel 
Pazadama ve Ti caret AS 9.0% 8569 
Hateks (Hatay Tekstil 
i sletmeier la AS) 9.0% 8569 
3. Den i stk. 2 omhandlede pris frit Fællesskabets grænse anses som 
nettoprisen, hvis betaling i henhold til betalingsbetingelserne skal 
finde sted senest 30 dage efter varernes ankomst til Fællesskabets 
toldområde. Prisen forhøjes med 1 % for hver måned, betalingsfristen 
for længes. 
- 30 -
4. Er det eksporterende selskab ikke det samme som det producerende 
selskab, anvendes den toldsats, der er gældende for import af den 
pågældende vare fra det producerende selskab. 
5. Gældende bestemmelser for told finder anvendelse. 
Artikel 2 
De beløb, for hvilke der er stillet sikkerhed i form af midlertidig 
antidumpingtold i henhold til forordning (EØF) nr. 2818/91 for så vidt 
angår importen fra Brasilien og Tyrkiet, opkræves endeligt med en sats 
svarende til den endelige told, der indføres. Sikkerhedsstillelse, som 
overstiger satsen for den endelige told, frigives. 
Artikle 3 
Denne forordning træder i kraft på dagen for offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i 
hver medlemsstat. 
Udfærdiget i Bruxelles, den 
På Rådets vegne 
ISSN 0254-1459 
Si-
KOM (92) 67 endelig udg. 
DOKUMENTER 
DA 03 02 
Katalognummer : CB-CO-92-077-DA-C 
ISBN 92-77-41660-2 
Kontoret for De Europæiske Fællesskabers Officielle Publikationer 
Lr2985 Luxembourg